
Como servos enchemos de AGUA,
só Ti a converterás en VIÑO

1. VER: Volta de vacacións

- Xa terminamos as vacacións 
- Comezamos agora a primeira etapa do tempo ordinario, 8 domingos antes de empezar a Coresma. 

                     Como temos vivido o Nadal?

2. XULGAR: Xesús converte a auga en viño 
-No evanxeo de hoxe, máis que un milagre (o primeiro), Xesús fai un signo de que el era especial, o Fillo de Deus. “Faltou o viño” e María, confiada, dáse conta e di a Xesús: -“non lles queda viño”. E logo aos serventes: ”facede o que el diga”. “Encheron as vasillas de auga” e volveu a alegría naquela voda.

.QUE NOS QUERE DICIR?

- Xesús está nunha voda. As vodas son sempre alegres, hai risas, sorrisos… É unha festa onde abunda o amor. Pero que problema xorde? Quedan sen viño, quedan sen “gasolina” (por dicilo dalgún xeito. E que dirían? Pois cousas malas tales como: “Pero, que previsión fan estes?”.

- Pero hai unha persoa que se dá conta. Quen? María. E María acode a Xesús. Non queda queixándose da mala sorte, etc. Sabe que Xesús pode facer algo, que se El está presente pode facer algo. E dille a Xesús sen reviravoltas: “Non lles queda viño”.

- Na nosa vida ante os problemas poñémonos en tensión dámoslle voltas á cabeza. Menos acudir a Xesús. É coma se non existise na nosa vida, coma se El non estivese invitado á voda. Pero El estaba invitado, Xesús sempre está cerca: en clase, en casa, na rúa, na familia, cando nos xorde un problema.

- Xesús converte unha cantidade de litros inmensa. O que fai faino ben e en cantidade. El nunca queda curto e iso é unha gran seguridade.

- E para terminar, hai moita auga no mundo que podemos converter en viño. Deus deunos unhas calidades ou carismas (Corintios). Fagamos ben o que facemos a diario e Xesús fará o milagre de transformar esa auga en viño, en algo grande, milagroso. El poñerá a alegría, transformará tanta creatividade, nun viño de liñaxe que alegra o corazón. 

Como poñernos nas mans de Deus?


3. ACTUAR: Enche as vasillas de alegría e amor
-Como María, nas noites pensade en alguén próximo que necesite algo e dicídelle a Xesús e a María: “non ten viño”, o viño do traballo, comida, saúde, casa, compañía, agarimo, esperanza, ilusión para seguir vivindo? 
                                                                          
                                                            Que imos facer?


LECTURAS

ISAÍAS 62,1-5: Alégrase o marido coa súa esposa.

Por amor a Sión non calarei, por amor de Xerusalén non descansarei, ata que rompa a aurora da súa xustiza, e a súa salvación flamexe como facho. 

Os pobos verán a túa xustiza, e os reis a túa gloria; poñeranche un nome novo, pronunciado pola boca do Señor. Serás coroa fúlxida na man do Señor e diadema real na palma do teu Deus. 

Xa non che chamarán «Abandonada», nin á túa terra «Devastada»; a ti chamaranche «A miña predilecta», e á túa terra «Desposada», porque o Señor prefírete a ti, e a túa terra terá un esposo. 

Como un mozo se desposa cunha doncela, así te desposan os teus construtores. Como se alegra o marido coa súa esposa, alégrase o teu Deus.  

Palabra de Dios.


SALMO 95: Contade as marabillas do Señor a todas as nacións.


1 CORINTIOS 12,4-11: El mesmo e único Espírito reparte en particular como el quere. 





XOÁN 2,1-12: Este foi o primeiro dos signos que Xesús realizou en Caná de Galilea.

	Narrador: Naquel tempo, había unha voda en Caná de Galilea, e a nai de Xesús estaba alí. Xesús e os seus discípulos estaban tamén invitados á voda. Faltou o viño, e a nai de Xesús díxolle: 
María: -«Non teñen viño». 
Narrador: Xesús díxolle: 
Xesús: -«Muller, que teño eu que ver contigo? Aínda non chegou a miña hora».
Narrador: A súa nai díxolle aos serventes: 

María: -«Facede o que el vos diga».
Narrador: Había alí colocadas seis vasillas de pedra, para as purificacións dos xudeus, duns cen litros cada unha. Xesús díxolles: 
Xesús: -«Enchede as vasillas de auga».
Narrador: E enchéronas ata arriba. Entón díxolles: 
Xesús: -«Sacade agora e levádea ao mordomo». 
Narrador: Eles leváronlla. O mordomo probou a auga convertida en viño sen saber de onde viña (os serventes si o sabían, pois sacaran a auga), e entón chama ao esposo e díxolle:
Mordomo: -«Todo o mundo pon primeiro o viño bo e, cando xa están bebidos, o peor; ti, en cambio, gardaches o viño bo ata agora».

Narrador: Este foi o primeiro dos signos que Xesús realizou en Caná de Galilea; así manifestou a súa gloria e os seus discípulos creron nel.

Palabra do Señor.

(Narrador-María-Xesús-Mordomo)




